Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 523

3. ellátja a miniszter által személyesen meghatározott teendőket. 1.1.2. KOORDINÁCIÓS FŐOSZTÁLY A Főosztály küldetése: A minisztérium számára biztosítja az egységes feladatmenedzsmentet, a hatékony, ellenőrizhető, a felsővezetők számára átlátható működést elősegítő koordinációs folyamatok kialakítását és működtetését. A Főosztály munkáját főosztályvezető vezeti, akit az általános jogkörű főosztályvezető-helyettes - annak hiányában a kijelölt osztályvezető – helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. a minisztérium feladatkiadási, utókövetési és számonkérési rendszerének kialakítása, tovább fejlesztése és annak irányítása, 2. a felsővezetői szintű tárcaközi egyeztetéseken a minisztérium részvételének és képviseletének megszervezése, 2007/63. szám 3. a Kormány és kabinetjei, valamint az Államtitkári Értekezlet ülésein, továbbá a Szakmapolitikai Munkacsoport ülésein résztvevő minisztériumi képviselő felkészítésének szervezése, 4. a külső szervektől közigazgatási egyeztetés keretében beérkező előterjesztéstervezetek tekintetében a szervezeti egységek által előkészített vezetői szintű minisztériumi álláspont előterjesztése jóváhagyásra, 5. a szervezeti egységek közreműködésével a minisztériumi előterjesztések (jogszabálytervezetek) közigazgatási egyeztetése, 6. a miniszter által aláírt jogszabályok kihirdetése, az egyes határozatok nyilvántartása, az egyes feladatok végrehajtásáért felelős minisztériumi vezető kijelölése, az e körbe tartozó határidős feladatok teljesítésének ellenőrzése, 7. a Gazdasági, Informatikai és Humánpolitikai Szakállamtitkársággal együttműködve a minisztérium ügyirat-kezelési rendjének kialakítása, irányítása, ellenőrzése. A Főosztály operatív feladatai: 8. a minisztérium által készített kormány-előterjesztések, az előterjesztésekkel szemben támasztott formai és tartalmi követelmények megtartásának vizsgálata, azoknak a Kormány és kabinetjei részére történő benyújtása, 9. a minisztériumba érkező küldemények átvétele, érkeztetése, illetve iktatása, gondoskodás az érdekeltekhez történő eljuttatásukról, 10. a minősített adatok védelmével kapcsolatos és a miniszter hatáskörébe tartozó feladatok ellátása, 11. a belső szabályzatok és körlevelek nyilvántartása. 1.1.3. JOGI FŐOSZTÁLY A Főosztály küldetése: A minisztérium stratégiájához kapcsolódó hatékony közigazgatási szabályozási feladatok ellátása, továbbá a stratégiához tartozó feladatok ellátásához szükséges szerződések véleményezésében, az intézmény-átalakításban, társaságok tulajdonosi irányítását megalapozó döntésekben való szolgáltató közreműködés. Kodifikációs központként szolgál. A Főosztály munkáját főosztályvezető vezeti, akit az általános jogkörű főosztályvezető-helyettes - annak hiányában a kijelölt osztályvezető - helyettesít. A Főosztály szervezetileg az alábbi osztályokra tagolódik: - Általános Jogi Osztály - Jogszabály-előkészítő Osztály A Főosztály stratégiai feladatai: 1. a miniszter feladat- és hatáskörébe tartozó jogszabály-tervezetek és az állami irányítás egyéb jogi eszközei kodifikált szövegének kialakítása, ennek 2007/63. szám keretében a szabályozás magyar jogrenddel való összhangjának biztosítása, a jogszabály-tervezetek véglegesítése, a jogközelítést célzó jogszabály tervezetek véglegesítése és azoknak a közösségi acquis-val való összhangjának figyelemmel kísérése, 2. a szakmai javaslatok alapján a tárca jogalkotási programjának összeállítása, továbbá a Kormány törvényalkotási programjára és munkatervére vonatkozó minisztériumi javaslat előkészítése, a jogalkotási programban a minisztérium jogközelítési célú jogalkotási feladatainak ütemezése és azok végrehajtásának figyelemmel kísérése, 3. tárcaálláspont kialakítása az Alkotmány megváltoztatására vonatkozó törvényekkel, az alkotmányos alapjogok és alapvető emberi jogok érvényesülését garantáló törvényekkel, a büntetőjogi, a polgári jogi, a családjogi és az igazságszolgáltatást érintő törvényekkel kapcsolatosan, 4. részvétel a Közbeszerzési Bizottság, valamint a Tulajdonosi és Intézményfelügyeleti Bizottság ülésein és az alapdokumentumok jogi szempontú véleményezésének ezen keresztüli gyakorlása, 5. közreműködés a miniszter felügyelete alá tartozó költségvetési szervek alapító és megszüntető okiratainak (azok módosításainak), továbbá a miniszter alapítói jogkörébe tartozó gazdasági társaságok, alapítványok alapító és megszüntető okiratainak, illetve társasági szerződéseinek (módosításuknak) kialakításában – a vélemény a gazdasági-célszerűségi megfontolásokra nem terjed ki, 6. a minisztérium – Korm. határozatban foglalt – országos bűnmegelőzési feladatainak koordinációja, és a minisztérium képviselete a Bűnmegelőzési Tanácsban. A Főosztály operatív feladatai: 7. a főfelelős szervezeti egységgel együttműködve – amennyiben annál jogász végzettségű köztisztviselőt nem foglalkoztatnak – a más minisztériumok és egyéb szervek által előkészített jogszabálytervezetek, illetőleg jogszabálytervezetet tartalmazó kormány-előterjesztések tervezeteinek jogi és kodifikációs szempontból történő véleményezése, 8. a minisztérium jogi képviselete a bíróságok és hatóságok előtt indult eljárásokban (kivéve, ha az eljárás tárgya szerint érintett főosztálynál jogi végzettségű munkatársat foglalkoztatnak) – ide nem értve azokat az eseteket, amelyekben a miniszter ettől eltérően rendelkezik –, a peres ügyek nyilvántartása, 9. a szervezeti egységek által előkészített szerződéstervezeteknek, a szerződések módosításainak jogi szempontból történő véleményezése, amely vélemény azonban a gazdasági-célszerűségi megfontolásokra nem terjed ki, 10. véleményformálás a főosztályok részéről történő megkeresés alapján a minisztérium által nyújtott támogatásokkal kapcsolatos jogi megítélést igénylő ügyekben, 11. közreműködés az állampolgároktól és a külső szervektől (ide értve az Alkotmánybíróságot és az országgyűlési biztosokat is) érkező, jogértelmezést igénylő beadványokkal kapcsolatos tárcaálláspont kialakításában, 12. a szakmai főosztályokkal együttműködve részvétel az Országgyűlés bizottságai előtt a tárca jogszabály-előkészítési felelősségébe tartozó törvényjavaslatok képviseletében, 2007/63. szám 13. közreműködés a nemzetközi szerződések megkötésének előkészítésében, tárgyalásában, ezzel kapcsolatban a jogalkotási törvényből, a Kormány ügyrendjéből eredő feladatok ellátása, 14. a miniszteri utasítások nyilvántartása, 15. a minisztérium jogszabály-előkészítési felelősségi körébe tartozó jogszabályok hatályosulásának vizsgálata, valamint az érdemi és technikai deregulációjával kapcsolatos minisztériumi feladatok összegyűjtése, 16. közreműködés a közösségi szabályok végrehajtásával, a közösségi jogszabályok átültetésének elmulasztásával (kötelezettségszegési eljárás), valamint az EU-s intézményektől érkező jogközelítéssel összefüggő megkeresések megválaszolásával kapcsolatos feladatokban, 17. a miniszter vagy a minisztérium feladat- és hatáskörébe tartozó ügyekben hozott határozatok és felügyeleti intézkedések véleményezése, 18. a közérdekű adat igénylésével kapcsolatos kérelmek elbírálása. 1.1.4. STRATÉGIAI FŐOSZTÁLY A Főosztály küldetése: A minisztérium stratégiai célkitűzéseihez való hozzájárulás a stratégiai menedzsment támogatásával. A Főosztály munkáját főosztályvezető vezeti, akit főosztályvezető-helyettes helyettesít. A Főosztály szervezetileg az alábbi osztályokra tagolódik: - Elemzési és Szabályozási Osztály - Strukturális Politikák Osztály A Főosztály stratégiai feladatai: 1. a minisztérium intézményi stratégiájának kidolgozása, a stratégia végrehajtásának nyomon követése, a szakállamtitkárságok féléves jelentései alapján éves státuszriport/értékelés összeállítása az intézményi stratégia előrehaladásáról, 2. a minisztérium szakállamtitkárságain készülő a minisztérium felelősségi körébe tartozó középtávú szakpolitikai stratégiák, akció- és intézkedési tervek kidolgozásának, nyomon követésének és felülvizsgálatának összefogása, 3. a felső vezetői szintű stratégiai döntések támogatása, 4. a minisztériumot átfogóan érintő gazdaságpolitikai elemzések készítése és beszerzése (különös tekintettel a gazdasági növekedés, az egyensúly, a nemzetgazdasági és vállalati szintű versenyképesség, és a magyar gazdaság EU belső piaci integrációjának alakulására), 5. mértékadó nemzetközi szervezetek felmérései, ország-tanulmányai és - jelentései alapján készített értékelések és ajánlások összeállítása, 6. a magyar gazdaság helyzetét és kilátásait bemutató, negyedévente megjelenő makrogazdasági elemző kiadvány készítése, 7. stratégiai jelentőségű közgazdasági szabályozási kérdésekben ajánlások és összefoglalók készítése, 2007/63. szám 8. a stratégia-vezérelt szakpolitika-alkotás, a fejlesztéspolitikai tervezés, valamint az ágazati szabályozással kapcsolatos tárcafeladatok irányítása, 9. a Nemzeti Lisszaboni Akcióprogram mikrogazdasági/strukturális intézkedéseket tárgyaló részével kapcsolatos tárcateendők összefogása, a tárcarészanyag kidolgozása, 10. a minisztérium képviselete a kormányzati stratégia-alkotáshoz, a tárcaközi szintű stratégiai tervezéshez kapcsolódó szervezetek, tanácsok, bizottságok, munkacsoportok munkájában, 11. a szakmai főosztályok számára módszertani támogatás a szakpolitikai programok, projektek, és szabályozási feladatok (előzetes és utólagos) értékeléséhez, hatásvizsgálatához, 12. a központi költségvetéssel, a társadalombiztosítással, az egészségügyi és nyugdíjszabályozással, a foglalkoztatás-szabályozással és foglalkoztatáspolitikával, az oktatási, képzési és szakképzési rendszerrel, a támogatási rendszerrel, a lakáspolitikával és az államháztartás szabályozásával, valamint a számvitelre vonatkozó jogszabályokkal összefüggő feladatokból következő minisztériumi teendők ellátása, összefogása; illetve az azokkal kapcsolatos minisztériumi álláspont kialakítása és képviselete, 13. a minisztérium adó-, járulék-, és illetékrendszerrel kapcsolatos álláspontjának kidolgozása és képviselete, illetve az adó-, járulék- és illetékrendszer javítására irányuló javaslatok elkészítése, továbbá becslések készítése az adórendszer tervezett és megvalósult változásainak lehetséges hatásairól, 14. a minisztérium irányítása alá tartozó szervezetekhez kapcsolódó hatósági és eljárási díjak monitoring-rendszerének kidolgozása, 15. a minisztérium által felügyelt, állami támogatás kategóriájába eső források felhasználási szabálykeretének kialakítása, monitoring-rendszerének kidolgozása, valamint intézményi szinten együttműködés a Pénzügyminisztérium Támogatás Vizsgáló Irodával, 16. a minisztérium képviselőjeként részvétel az EU Gazdaságpolitikai Bizottsága (EPC) és az OECD Gazdaságpolitikai Bizottsága STEP és WP1 munkacsoportjának munkájában; ez utóbbi munkacsoport esetében a magyar kormányzati részvétel koordinálása, 17. az OECD magyar ország-tanulmányának előkészítésével kapcsolatos tárcafeladatok koordinálása, a minisztérium álláspontjának képviselete. A Főosztály operatív feladatai: 18. a fontosabb makrogazdasági és gazdaságpolitikai hírekről, adatokról, eseményekről rendszeres jelentések és összefoglalók készítése, 19. eseti jellegű háttér- és tájékoztató anyagok készítése, 20. az Országos Fejlesztéspolitikai Koncepció, a Nemzeti Stratégiai Referenciakeret és egyéb fejlesztéspolitikai dokumentumok (pl.: Nemzeti Fenntartható Fejlődés Stratégia, kiemelt térségi- és regionális területfejlesztési koncepciók) minisztériumot érintő részei kialakításának összefogása, a területfejlesztési szervezetekbe delegált tárcaképviselők munkájának összehangolása, 21. az EU regionális/kohéziós politikájával, illetve a Strukturális Alapok és a Kohéziós Alap fedezte hazai programok (operatív programok) tervezésével 2007/63. szám kapcsolatos tárcafeladatok összefogása, valamint részvétel a minisztérium kompetenciájához közvetetten kapcsolódó, de más tárcák felelősségébe tartozó Operatív Programok tervezésével összefüggő kormányzati feladatokban, 22. a felsővezetői szintű hazai és EU-tárgyalások közül kiemelten a hazai és EU Versenyképességi Tanács, a hazai Versenyképességi Tanácsadó Testület, valamint e testületeket munkáját érintő, nemzetközi miniszteri találkozók, valamint versenyképességi témakörben a több államtitkárságot átfogóan érintő hazai és nemzetközi találkozók szakmai előkészítése, 23. a Kormány, az Államtitkári Értekezlet és a Gazdasági Kabinet számára benyújtott stratégiai jelentőségű, a főosztály fő felelősségébe tartozó, gazdaságpolitikai tárgyú előterjesztések és tájékoztatók véleményezése, azokról miniszteri és államtitkári felkészítők készítése, 24. kiemelt felhasználóként közreműködés a minisztérium külkereskedelmi forgalomról szóló adatokat tartalmazó információs rendszerének, valamint a főosztály elemzési tevékenységéhez szükséges további (elsősorban adózási adatokat tartalmazó) adatbázisok kialakításában, 25. tárcaképviselet biztosítása az Országos Statisztikai Tanácsban, az Országos Felnőttképzési Tanácsban, az Országos Szakképzési Tanácsban, a Felnőttképzési Akkreditációs Testületben, a Felsőoktatási és Tudományos Tanácsban, az Országos Képzési Keretrendszer Tárcaközi Bizottságban, az OÉT Bér- és Munkaügyi Bizottságában, a Közmunka Tanácsban, a Szülőföld Alap Oktatási és Szakképzési Kollégiumában, az Államreform Bizottság Szociális és Foglalkoztatási, valamint Szabályozási Reform Munkacsoportjában, valamint azon Operatív Programok Monitoring Bizottságaiban, ahol nem a minisztérium szakállamtitkárságai látják el a képviseletet, 26. a minisztérium megbízásával folytatott elemzési és kutatási feladatok minisztériumon belüli összefogása az ügyben érintett szakmai államtitkárságok bevonásával, a kutatási javaslatokról előterjesztés készítése a Stratégiai Értekezletnek, 27. a Stratégiai Értekezlet titkársági teendőinek, a Stratégiai Előkészítő Bizottság titkársági és vezetői teendőinek ellátása, 28. az Országos Érdekegyeztető Tanács (OÉT) munkájával kapcsolatos minisztériumi feladatok koordinálása, az ebből adódó teendők ellátása, 29. a közoktatás, a felsőoktatás, a szakképzés, a felnőttképzés és az ifjúságpolitika állami feladatainak teljesítéséből adódó tárcafeladatok koordinációja és ellátása, továbbá az ezekkel kapcsolatos koncepcionális és stratégiai kérdésekben a minisztériumi álláspont kialakítása. 1.1.5. KOMMUNIKÁCIÓS FŐOSZTÁLY A Főosztály küldetése: Kétoldalú, kiegyensúlyozott kommunikáció kialakítása, mely törekszik a közvélemény és a média tájékoztatása mellett, az érdekek kölcsönös megismerésére, megértésére és harmonizálására. Külső kommunikáció terén: hiteles és folyamatos 2007/63. szám tájékoztatás a közvélemény, a média, az érdekképviseletek és a gazdasági élet szereplői felé; a minisztérium számára stratégiai fontosságú témakörök tematizálása. Belső kommunikáció terén: nyitott kommunikáció a minisztériumon belüli közéletben és közügyekben. Társadalmi kapcsolatok terén: a minisztérium pozitív megítélésének javítása, az imázs erősítése, kétirányú kommunikációra alkalmas ügyfélkapcsolati menedzsment működtetése. A Főosztályt a főosztályvezető vezeti, akit az általános jogkörű főosztályvezetőhelyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. a minisztérium kommunikációs stratégiájának, terveinek és feladatainak összeállítása, kialakítása és végrehajtása, 2. válságkommunikáció, 3. háttérszervezetek kommunikációjának felügyelete, irányítása. A Főosztály operatív feladatai: 4. jogalkotással összefüggő kommunikáció, 5. a minisztérium bel- és külföldi médiakapcsolatainak, média és PR programjainak szervezése, koordinálása, 6. szóvivői feladatok ellátása, 7. médiafigyelő szolgálat, elemzés, értékelés, 8. a minisztérium arculatának elkészítése, folyamatos gondozása, az előírások betartásának felügyelete, 9. kommunikációs kampányok szervezése és lebonyolítása, kiadványok szerkesztése és kiadása, hirdetések megjelentetése, 10. a minisztérium internet és intranet portáljainak, valamint az azokhoz kapcsolódó hírleveleknek szerkesztése, 11. angol nyelvű gazdasági hírlevél szerkesztése és szerkesztői rendszerének működtetése, 12. a minisztériumhoz érkező ügyfélszolgálati megkeresések ügyintézése, az Ügyfélszolgálati Információs Iroda működtetése annak szervezeti és működési szabályzata alapján, 13. belső kommunikáció, belső PR, 14. gondoskodás a főosztályok javaslatai alapján a jogszabályi kötelezettségeken alapuló interneten történő közzétételi kötelezettségekről, 15. az egységes kormányzati kommunikáció érdekében együttműködés a MeH kormányzati kommunikációért felelős államtitkárának irányítása alá tartozó szervezeti egységekkel, 16. közérdekű bejelentések, javaslatok és panaszok szakszerű átvétele, ezek közül a miniszter feladat- és hatáskörébe tartozó ügyek főosztályokhoz közvetítése, a minisztérium tájékoztató kiadványainak hozzáférhetővé tétele, 17. a közérdekű adatok megismerésére irányuló egyedi igények teljesítése, valamint a közérdekű adatok elektronikus közzététele külön szabályzatok alapján, 18. ügyfélkapcsolati adatbázis kezelése és rendszerezése, továbbá rendszeres frissítése, 2007/63. szám 19. elektronikus kommunikáció, melynek belső rendjét külön szabályzat tartalmazza, 20. útijelentések hozzáférhetővé tétele, 21. a minisztérium könyvtárának működtetése. 1.1.6. VAGYONGAZDÁLKODÁSI FŐOSZTÁLY A Főosztály küldetése: A legjobb állami vagyongazdálkodási szervezet kialakítása, a társaságok értékének és jövedelmezőségének növelése. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. vagyongazdálkodási, vagyonhasznosítási és vagyonkezelési stratégia és irányelvek kidolgozása a társaságok tekintetében, 2. egységes tulajdonosi irányítási módszertan kidolgozása és a referensi rendszer működtetése, 3. részvétel az állam vállalkozói vagyonának, valamint a kincstári vagyon kezelésére vonatkozó szakmai szabályozási koncepciók kidolgozásában, 4. a társaságok vezető tisztségviselőinek javadalmazására vonatkozó szabályok kialakítása, A Főosztály operatív feladatai: 5. a társaságokban az állam részvényesi, tagsági, alapítói jogának gyakorlásával kapcsolatos feladatok ellátása, a vonatkozó Tulajdonosi Határozatok előkészítése a Tulajdonosi és Intézmény-felügyeleti Bizottság ügyrendje szerint, 6. a társaságok beszámoltatási, értékelési és ellenőrzési rendszerének kialakítása, működtetése, a szükséges nyilvántartások vezetése, a tulajdonosi információs rendszer (TIR) kialakítása, fejlesztése és működtetése, intézményi monitoring irányítása 7. a társaságok tulajdonosi részesedéseinek nyilvántartása, 8. Igazgatósági és Felügyelő Bizottsági tagságokra vonatkozó (díjazás, delegáló intézmény) nyilvántartási rendszer kialakítása, vezetése, 9. a Tulajdonosi és Intézmény-felügyeleti Bizottság működtetésével kapcsolatos feladatok ellátása a vonatkozó ügyrend alapján, Alapítói Határozatok nyilvántartása, 10. a társaságok alapító és megszüntető okiratainak, illetve társasági szerződéseinek (azok módosításainak) elkészítése, nyilvántartása, 11. részvétel a társaságok által végzett közszolgáltatások működési (pénzügyi, gazdálkodási) feltételrendszerének kialakításában, 2007/63. szám 12. részvétel a társaságokkal megkötendő közhasznú szerződések támogatási (pénzügyi, gazdálkodási) feltételrendszerének kialakításában, 13. a minisztérium felügyelete alá tartozó központi költségvetési szervek, továbbá a miniszter tulajdonosi jogkörébe tartozó társaságok kezelésében lévő kincstári vagyonnal való gazdálkodás felügyeletének ellátása, az ebből eredő feladatok elvégzése, 14. társasági részesedések értékesítésének előkészítése és az értékesítés lebonyolítása, 15. a minisztérium képviselete az Állami Privatizációs és Vagyonkezelő ZRt. (ÁPV ZRt.) portfoliójába tartozó társaságokat érintő, valamint a minisztérium szakmai irányítása alá tartozó állami vállalkozói és kincstári vagyont érintő döntéshozatalban, 16. a társaságok első számú vezetői javadalmazásának és teljesítményértékelésével kapcsolatos feladatok ellátása, 17. a társaságokkal kapcsolatos - tulajdonosi és szakmai szempontból releváns - összes információ összegyűjtése és ez alapján meghatározható minisztériumi feladatok elvégzése, illetve koordinálása, 18. a vasútegészségügy fejlesztési, működtetési koncepciójára vonatkozó javaslatok kialakítása, az egészségügyi szolgáltatókról és az egészségügyi közszolgáltatások szervezéséről szóló törvény végrehajtásának, valamint az egészségügyi szabályozással összefüggő minisztériumi feladatoknak belső koordinációja. 1.1.7. BELSŐ FEJLESZTÉSI FŐOSZTÁLY A Főosztály küldetése: A minisztérium és háttérintézmények működési sajátosságainak feltérképezésével, és problémák beazonosításával olyan szervezetkulturális, strukturális változások generálása és implementációja, melyek növelik a működési és költséghatékonyságot. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. a minisztérium és háttérintézmények általi feladatellátás optimalizálására vonatkozó stratégia megalkotása, és a kormányzati szempontoknak megfelelő módon történő implementálása, 2. a minisztérium hatékony működéséhez szükséges humán stratégia megalkotása, implementációjának végrehajtása, 2007/63. szám 3. a minisztérium eredményes feladatellátásához szükséges szervezet kialakítása, a munkafolyamatok szervezésével kapcsolatos stratégiai feladatok végrehajtása, 4. Központi Projekt Iroda működtetése, 5. a minisztérium és háttérintézményei működésének minőségbiztosítási felügyelete, a közigazgatási minőségfejlesztés irányainak kidolgozásában és implementációjában való részvétel. A Főosztály operatív feladatai: 6. az elfogadott stratégián alapuló intézményfejlesztési projektek meghatározása, 7. a minisztérium és háttérintézményeinek feladat-összehangolása, 8. részvétel a közigazgatás korszerűsítésével kapcsolatos kormányzati munkában, az ebből adódó minisztériumi feladatok összefogása, 9. teljesítményértékelési rendszer implementálása és fejlesztése, 10. a hosszú távú vezetésfejlesztési koncepció kidolgozása, megvalósítása, 11. karrier és utánpótlás tervezés módszertanának és a toborzási folyamatok kialakítása, 12. a képzési és fejlesztési rendszer kialakítása, és működtetésének szakmai irányítása, 13. a változásokhoz szükséges készségek és kompetenciák meghatározása és fejlesztése, 14. a minisztériumi munkafolyamatok, hatás- és feladatkörök elemzése, 15. a belső szervezetfejlesztéssel kapcsolatos feladatok ellátása, 16. a minisztérium feladatainak ellátására képes munkaerő-kompetenciák meghatározása, 17. a beérkező projektjavaslatok feldolgozása, tanácsadás a Projekt Indító Dokumentum kialakításában, 18. a projektek erőforrásainak tervezése, 19. a több szervezeti egység közreműködésével zajló projektek munkacsoportjainak összeállítása, 20. a Projekt Indító Dokumentumban meghatározott feladatok ellátása, 21. projekt-monitoring tevékenység ellátása a minisztérium által kezelt projektek esetében, 22. a lezárult projektek értékelése, visszacsatolás a munkacsoport tagjai felé, 23. a minisztérium belső szervezeti korszerűsítésére vonatkozó miniszteri döntések előkészítése, 24. a minisztérium Szervezeti és Működési Szabályzatának összeállítása. 1.2. ELLENŐRZÉSI FŐOSZTÁLY A Főosztály küldetése: Objektív ellenőrző és tanácsadó tevékenységével hozzájárul a minisztérium feladatellátásának és működésének eredményességéhez, hatékonyságához, gazdaságosságához, szabályszerűségéhez. A belső ellenőrzésre vonatkozó jogszabályok, a Pénzügyminisztérium által kiadott módszertani útmutatók és a minisztériumi belső ellenőrzési kézikönyvek figyelembevételével végzett 2007/63. szám kockázatelemzéseken alapuló ellenőrzések és elemzések alapján ajánlásokat, tanácsokat és információkat ad a minisztérium vezetése számára a tárca céljainak megvalósításához. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Közösségi Támogatások Ellenőrzési Osztály - Költségvetési Ellenőrzési Osztály A Főosztály stratégiai feladatai: 1. a minisztérium kockázatelemzésen alapuló stratégiai és éves ellenőrzési tervének elkészítése, amelynek magában kell foglalnia a feladatellátáshoz szükséges személyi és tárgyi feltételek fejlesztésére, a képzésre és továbbképzésre, esetenként külső erőforrás bevonására vonatkozó javaslatokat is, 2. a minisztériumhoz tartozó költségvetési szervek ellenőrzési terveinek összesítése és a minisztérium ellenőrzési tervével együtt a pénzügyminiszter részére történő megküldése, 3. a minisztérium éves ellenőrzési beszámolójának elkészítése és a minisztériumhoz tartozó költségvetési szervek ellenőrzési beszámolói összesítésével együtt a pénzügyminiszter részére történő megküldése, 4. a minisztériumot érintő Állami Számvevőszék (ÁSZ) és Kormányzati Ellenőrzési Hivatal (KEHI) vizsgálatokkal kapcsolatos koordinációs feladatok ellátása (kapcsolattartó személy kijelölése, a vizsgálat zavartalan lefolytatásának elősegítése, a jelentéstervezetek véleményezésének, intézkedési tervek készítésének irányítása stb.), 5. kapcsolattartás az intézmények, társaságok belső ellenőrzési vezetőivel, számukra szakmai, módszertani segítség nyújtása a feladataik színvonalas végzése érdekében (szakmai továbbképzések, konzultációk szervezése), 6. ellenőrzési jelentések alapján készített intézkedési tervek végrehajtásának ellenőrzése, A Főosztály operatív feladatai: 7. indokolt esetben az éves ellenőrzési terv módosításának kezdeményezése, 8. nyilvántartás vezetése az ellenőrzési feladatok megvalósításáról és az ellenőrzési jelentések alapján készített intézkedési tervek végrehajtásának állásáról, együttműködés a Pénzügyminisztériummal az egységes nyilvántartást szolgáló informatikai rendszer fejlesztésében, 9. a belső ellenőrzési kézikönyvek kidolgozása és szükség szerinti aktualizálása, 10. a minisztériumhoz tartozó költségvetési szervek által készített éves beszámolók megbízhatósági felülvizsgálatának fokozatos kiterjesztése és 2010-ig teljes körűvé tétele, 11. aktív együttműködés a Pénzügyminisztériummal az ellenőrzéssel kapcsolatos jogszabályok kidolgozása, módosítása, az ellenőrzési rendszer fejlesztése, módszertani útmutatók elkészítése tekintetében, 2007/63. szám 12. az intézmények vezetői javaslatára az adott költségvetési szerv belső ellenőrzési egység vezetőjével kapcsolatos személyi ügyek (kinevezés, felmentés) véleményezése, 13. az ellenőrzések minőségbiztosítási rendszerének fejlesztése és működtetése, 14. az ellenőrzésre vonatkozó jogszabálytervezetekkel kapcsolatos minisztériumi álláspont kialakítása és koordinációja, 15. a folyamatba épített, előzetes és utólagos vezetői ellenőrzési rendszerek kiépítésének, működésének, jogszabályoknak és szabályzatoknak való megfelelésének vizsgálata és értékelése, 16. ellenőrzés végzése az intézményeknél, a fejezeti kezelésű pénzeszközök felhasználásának ellenőrzése a minisztériumhoz tartozó többségi állami tulajdonú szervezeteknél, valamint a fejezet költségvetéséből adott juttatások és támogatások ellenőrzése a kedvezményezetteknél és a lebonyolító szervezeteknél, 17. a költségvetési szervek költségvetési ellenőrzései keretében, illetve eseti felkérés alapján a társaságok és az intézmények kincstári vagyonnal való gazdálkodásának folyamatos ellenőrzése, 18. szükség szerint a közérdekű bejelentések és panaszok kivizsgálása, 19. amennyiben az ellenőrzés során büntető-, szabálysértési, kártérítési, illetve fegyelmi eljárás megindításra okot adó cselekmény, mulasztás vagy hiányosság gyanúja merül fel, a költségvetési szerv vezetőjének, illetve a költségvetési szerv vezetőjének érintettsége esetén a felügyeleti szerv vezetőjének haladéktalan tájékoztatása és javaslat tétele a megfelelő eljárások megindítására, 20. ellenőrzés végzése a társaságoknál, 21. részvétel az Államháztartási Belső Pénzügyi Tárcaközi Bizottságban. 2007/63. szám

Source: https://magyarkozlony.hu/hivatalos-lapok/a8ab61a5c0e116986337f5e09a45a96169d46134/dokumentumok/426413e0da58d9ebfa5b650056e665246792e9ee/letoltes